Først tegnede Jørn Utzon et center til havnefronten. Så slog hans søn Kim stregerne til et kollegium. Og nu kommer der endnu et kollegium, tegnet af den verdenskendte Henning Larsen. - Det fantastiske er, at man giver plads til de unge og uddannelserne. Det er hele måden at tænke by på, siger professor i arkitektur og designdirektør hos Henning Larsen Architects, Louis Becker. Henning Larsen arkitekterne står bag prestigeprojekter så forskellige steder som Damaskus i Syrien, Sortehavet i Georgien og Reykjavik på Island. Men ingen af stederne bruger man så dyre grunde til studerende. - Jeg har undersøgt de 18 lande, vi arbejder i i øjeblikket, om man gør noget tilsvarende eller bare laver en park ned til vandet. Men ingen steder gør man som i Aalborg - det er helt unikt, fortæller Louis Becker. 16 projekter fra Henning Larsen er for tiden udstillet på Utzon centret. Og samtidig bruger studerende udstillingen i forbindelse med et projekt. Henning Larsen har også brugt metoden ved byggerier som Operaen i København og Bølgen i Vejle. Og så ved de 231 nye kollegielejligheder klods op af musikkens hus.

Opsummering:
Aalborgs havnefront er ikke bare ved at udvikle sig til et udstillingsvindue for dansk arkitektur i verdensklasse. Den giver også plads til befolkningsgrupper, der andre steder ikke ville have en chance for få en af de attraktive grunde.

 